লা ফাব্রিকা
লা ফাব্রিকা হলো রিয়াল মাদ্রিদ যুব একাডেমী এবং খেলোয়াড় তৈরির স্থান যা কান্তেরা নামেও পরিচিত। এটি একটি বিশ্বমানের যুব একাডেমী যা তার ইতিহাস জুড়ে রিয়াল মাদ্রিদের ক্রীড়া সাফল্যতে অবদান রেখেছে। ১৯৫০-এর দশকে লা ফাব্রিকা গঠন করা হয়। তৎকালীন সভাপতি সান্তিয়াগো বার্নাব্যু ইয়েস্তেয়ের দিক-নির্দেশনায় মিগুয়েল মালবো এর প্রতিষ্ঠা ও উন্নতি করেন। ১৯৫০-এর দশকে শুরু হওয়ার পর থেকে, অগণিত খেলোয়াড় লা ফ্যাব্রিকার যুব একাডেমি থেকে বের হয়েছে। তাদের মধ্যে কেউ কেউ ঘরোয়া এবং আন্তর্জাতিকভাবে রিয়াল মাদ্রিদের দুর্দান্ত ক্রীড়া সাফল্যে অবদান রেখেছেন। উদাহরণস্বরূপ, ১৯৮০ এর দশকে, রিয়াল মাদ্রিদ ধারাবাহিকভাবে পাঁচটি লা লিগা শিরোপা জিতেছিল, দুটি ধারাবাহিক উয়েফা ইউরোপা লীগ জয় করে এবং তিনটি উয়েফা চ্যাম্পিয়নস লীগে সেমিফাইনালে উঠেছিলো, সেই দলের বেশিরভাগ খেলোয়াড় লা ফাব্রিকাতে তৈরি হয়েছিল।